pythainlp/thaigov-v2-corpus-22032023 huggingface dataset:
วันศุกร์ที่ 3 ธันวาคม 2564
รองข้าวณัฏฐกิตติ์ เร่งติดตามงานโครงการเพิ่มศักยภาพและปรับปรุงสภาพเมล็ดพันธุ์ของ ศมข.สุโขทัย ตั้งเป้าเสริมการผลิตเมล็ดพันธุ์ 5,000 ตัน/ปี
รองข้าวณัฏฐกิตติ์ เร่งติดตามงานโครงการเพิ่มศักยภาพและปรับปรุงสภาพเมล็ดพันธุ์ของ ศมข.สุโขทัย ตั้งเป้าเสริมการผลิตเมล็ดพันธุ์ 5,000 ตัน/ปี
นายณัฏฐกิตติ์ ของทิพย์ รองอธิบดีกรมการข้าว เดินทางมาศูนย์เมล็ดพันธุ์ข้าวสุโขทัย เพื่อตรวจติดตามงานก่อสร้างอาคารปรับปรุงสภาพเมล็ดพันธุ์ ตามโครงการเพิ่มศักยภาพและปรับปรุงสภาพเมล็ดพันธุ์ของศูนย์เมล็ดพันธุ์ข้าว โดยมี นายพนม แผลงฤทธิ์ ผู้อำนวยการศูนย์เมล็ดพันธุ์ข้าวสุโขทัย พร้อมด้วยเจ้าหน้าที่ให้การต้อนรับ ณ ศูนย์เมล็ดพันธุ์ข้าวสุโขทัย จังหวัดสุโขทัย
นายณัฏฐกิตติ์​ เปิดเผยว่า พลเอกประยุทธ์ จันทร์โอชา นายกรัฐมนตรี มีความเป็นห่วงพี่น้องชาวนาไทย สืบเนื่องจากปัญหาการแพร่ระบาดของเชื้อไวรัส Covid-19 ที่ส่งผลให้การดำรงชีวิตของเกษตรกรชาวนาไทยได้รับผลกระทบอย่างกว้างขวาง โดยเฉพาะเมล็ดพันธุ์ข้าวที่ใช้ในการเพาะปลูก กระทรวงเกษตรและสหกรณ์ โดย ดร.เฉลิมชัย ศรีอ่อน รัฐมนตรีว่าการกระทรวงเกษตรสหกรณ์ และนายทองเปลว กองจันทร์ ปลัดกระทรวงเกษตรและสหกรณ์ จึงได้มีบัญชาให้กรมการข้าวเร่งติดตามความก้าวหน้าการดำเนินงานตามโครงการเพิ่มศักยภาพและปรับปรุงสภาพเมล็ดพันธุ์ของศูนย์เมล็ดพันธุ์ข้าว ที่กรมการข้าวจัดให้มีขึ้นเพื่อยกระดับการผลิตเมล็ดพันธุ์ให้เพิ่มมากขึ้นและเพียงพอต่อความต้องการของพี่น้องชาวนา
รองอธิบดีกรมการข้าว กล่าวต่อไปว่า จากโครงการดังกล่าว ศูนย์เมล็ดพันธุ์ข้าวสุโขทัย ได้รับการปรับปรุง/เพิ่มเติมจำนวน 3 กิจกรรม คือ 1.ชุดเครื่องชั่งบรรจุ พร้อมระบบจัดเรียงแบบอัตโนมัติ ประจำโรงงานปรับปรุงสภาพเมล็ดพันธุ์ โรงงานเพิ่มศักยภาพ ที่จะเข้ามาช่วยเสริมศักยภาพการบรรจุเมล็ดพันธุ์จากเดิมที่สามารถบรรจุได้ 25 ตัน/วัน เพิ่มขึ้นเป็น 45 ตัน/วัน (การทำงาน 7 ชม./วัน)​ 2. ปรับปรุงระบบไฟฟ้าควบคุมเครื่องจักร พร้อมอุปกรณ์ ประจำโรงงานปรับปรุงสภาพเมล็ดพันธุ์ โรงงานเพิ่มศักยภาพ ให้เกิดความทันสมัยและทดแทนระบบเดิมที่การใช้งานมานานกว่า 20 ปี และ 3.งานจ้างก่อสร้างอาคารปรับปรุงสภาพเมล็ดพันธุ์ โรงงานใหม่ และจัดซื้อ/ติดตั้งเครื่องจักรอุปกรณ์เพื่อการปรับปรุงสภาพเมล็ดพันธุ์ โรงงานใหม่ โดยการก่อสร้างคืบหน้าไปแล้วกว่า 80% ซึ่งคาดว่าจะเร่งให้แล้วเสร็จภายในเดือนธันวาคม 2564 นอกจากนี้โครงการดังกล่าวได้มีการติดตั้งแผงโซล่าเซลล์เพิ่มบริเวณโรงงาน เพื่อช่วยแบ่งเบาและลดภาระค่าใช้จ่ายด้านไฟฟ้า ซึ่งจะเป็นการลดต้นทุนการผลิตเมล็ดพันธุ์ ทำให้ราคาเมล็ดพันธุ์ในอนาคตถูกลง
ทั้งนี้ทั้ง 3 กิจกรรมจะเข้ามาช่วยเสริมศักยภาพการผลิตเมล็ดพันธุ์ให้ศูนย์เมล็ดพันธุ์ข้าวสุโขทัย จากเดิมได้ 4,000 ตัน/ปี เป็น 5,000ตัน/ปี
วันพฤหัสบดีที่ 23 กันยายน 2564
เร่งแจก ATK ปชช.กลุ่มเสี่ยง ทยอยส่งทั่วประเทศแล้วกว่า 6.7 ล้านชุด ผ่าน “เป๋าตัง” อีกกว่า 9 หมื่นชุด
.....
นายธนกร วังบุญคงชนะ โฆษกประจำสำนักนายกรัฐมนตรีเผยความคืบหน้า การกระจายชุดตรวจโควิด-19 ATK จำนวน 8.5 ล้านชุดของ สปสช. ให้แก่ประชาชนกลุ่มเสี่ยง โดยขณะนี้ กระจายทั่วประเทศแล้วกว่า 6.7 ล้านชุด และผ่านแอป “เป๋าตัง” 95,727 ชุด
.
ใน กทม. ได้แก่ สำนักงานเขตและศูนย์บริการสาธารณสุข ซึ่งจะแจกในตลาด 410,000ชุด กลุ่มร้านเสริมสวย 20,000 ชุด กลุ่มร้านนวดสปา 56,000 ชุด กลุ่มครูอาจารย์ 300,000 ชุด กลุ่มชุมชน 420,000 ชุด และกลุ่มขนส่งสาธารณะ 440,000 ชุด นอกจากนี้ แจกผ่านหน่วยบริการ ได้แก่ รพ. คลินิก และร้านขายยาซึ่งตรวจสอบรายชื่อได้ในแอป “เป๋าตัง”
.
อ่านเพิ่มเติม คลิกhttps://www.thaigov.go.th/news/contents/details/46086
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 20 มิถุนายน 2565
บขส. ยืนยันเปิดเดินรถปกติ ไม่ลดเที่ยววิ่ง
พร้อมเตรียมเจรจารถร่วมฯ หาแนวทางแก้ปัญหาต้นทุนน้ำมันแพง
วันนี้ (20 มิถุนายน 2565) นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ตามที่ผู้ประกอบการรถร่วมฯ เตรียมปรับลดเที่ยววิ่งลง 80 % ตั้งแต่วันที่ 1 ก.ค. นี้ เป็นต้นไป เนื่องจากได้รับผลกระทบจากต้นทุนน้ำมันที่ปรับตัวสูงขึ้นอย่างต่อเนื่อง
บขส. เข้าใจและเห็นใจผู้ประกอบการรถร่วมฯ ที่ต้องรับภาระดังกล่าว โดย บขส. พร้อมจะหารือร่วมกับผู้ประกอบการรถร่วมฯ เพื่อหาแนวทางหรือมาตรการในการปรับการเดินรถและเที่ยววิ่ง ให้สอดคล้องกับความต้องการของประชาชน เพื่อช่วยบรรเทาความเดือดร้อนให้แก่ผู้ประกอบการด้วย
อย่างไรก็ดี บขส. ยังคงเปิดให้บริการเดินรถตามปกติ ทั้งเส้นทางภายในประเทศและระหว่างประเทศ รวมทั้งจะตรึงค่าโดยสารไว้ก่อนในระยะนี้ ซึ่งเป็นไปตามข้อสั่งการและนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการอำนวยความสะดวกและแบ่งเบาภาระค่าครองชีพให้แก่ประชาชน
สอบถามข้อมูลการเดินทางเพิ่มเติมที่ Call Center 1490 เรียก บขส. ตลอด 24 ชั่วโมง
วันพฤหัสบดีที่ 10 กุมภาพันธ์ 2565
สธ. เผย ผู้ติดเชื้อโควิดเพิ่มขึ้น แต่การป่วยหนักและเสียชีวิตลดลง ย้ำมาตรการ VUCA ช่วยลดผู้ติดเชื้อ
กระทรวงสาธารณสุข เผย ผู้ติดเชื้อโควิดเพิ่มขึ้น 5 เท่าจากต้นปี แต่อัตราผู้ป่วยอาการหนักและเสียชีวิตลดลง ใช้ระบบการดูแลรักษาที่บ้านเป็นหลัก ระบบสาธารณสุขจึงยังรองรับได้ สถานพยาบาลมีเตียงว่างรองรับกว่า 70%
กระทรวงสาธารณสุข เผย ผู้ติดเชื้อโควิดเพิ่มขึ้น5เท่าจากต้นปี แต่อัตราผู้ป่วยอาการหนักและเสียชีวิตลดลงใช้ระบบการดูแลรักษาที่บ้านเป็นหลัก ระบบสาธารณสุขจึงยังรองรับได้ สถานพยาบาลมีเตียงว่างรองรับกว่า70%พร้อมขอความร่วมมือเข้มมาตรการVUCAช่วยลดจำนวนผู้ติดเชื้อ
วันนี้ (10กุมภาพันธ์2565)นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขกล่าวว่า กระทรวงสาธารณสุขเตรียมความพร้อมดูแลรักษาผู้ป่วยโควิด19อย่างเต็มที่ แม้ขณะนี้จะมีผู้ติดเชื้อเพิ่มขึ้นประมาณ5เท่า เมื่อเทียบกับต้นปี2565แต่ผู้ป่วยอาการหนักและเสียชีวิตไม่ได้เพิ่มตาม และเมื่อเทียบกับจำนวนผู้ติดเชื้อที่เพิ่มขึ้น พบว่าอัตราการป่วยหนักและเสียชีวิตลดลงมาก จึงให้ความสำคัญกับจำนวนผู้ป่วยอาการหนักและผู้เสียชีวิตมากกว่าจำนวนผู้ติดเชื้อ ซึ่งขณะนี้มีการกระจายวัคซีนอย่างทั่วถึง มีระบบการดูแลที่บ้าน(Home Isolation)ทำให้สถานพยาบาลมีความพร้อมในการดูแลผู้ป่วยอาการหนักเต็มที่ สิ่งที่น่าเป็นห่วงคือ ผู้เสียชีวิตทุกวันนี้มากกว่า80%เป็นผู้ที่อยู่ในกลุ่มเสี่ยง ทั้งผู้สูงอายุ ผู้มีโรคประจำตัว และไม่ได้รับวัคซีน จึงต้องขอให้มารับวัคซีนกันให้ครบถ้วน และหากได้รับวัคซีนครบ2เข็มแล้วเกิน3เดือน ขอให้มารับวัคซีนเข็มกระตุ้น
ด้าน นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า ในการควบคุมโรค ยังคงให้ยึดตามมาตรการVUCAโดยขณะนี้เร่งฉีดวัคซีนเข็ม3ได้มากกว่า20%ของประชากรแล้ว ขณะที่ประชาชนพบว่าให้ความร่วมมือใส่หน้ากากทุกคน ขอให้ใช้การป้องกันตนเองขั้นสูงสุด ส่วนเรื่องCOVID Free Settingขอความร่วมมือสถานประกอบการทุกแห่งดำเนินการจะช่วยให้สถานที่มีความปลอดภัย และตรวจATKเป็นระยะ ถ้าดำเนินมาตรการเหล่านี้ผู้ติดเชื้อจะลดลง โดยขณะนี้ระบบสาธารณสุขยังมีเตียงรองรับอีกกว่า70%เนื่องจากใช้การดูแลด้วยระบบHome Isolationก่อน ส่วนสถานพยาบาลจะเน้นดูแลผู้ป่วยอาการหนัก ซึ่งเดิมมีผู้ป่วยหนักวันละกว่า6,000ราย เข้าไอซียูกว่า1,200ราย แต่ขณะนี้ผู้ป่วยอาการหนักเหลือประมาณ500ราย และใส่เครื่องช่วยหายใจ110ราย ลดลงกว่าเดิมประมาณ10เท่า หากมีผู้ติดเชื้อที่ต้องรับการรักษาในโรงพยาบาลเพิ่มขึ้นจึงพร้อมรองรับได้
************************************** 10 กุมภาพันธ์ 2565
วันพฤหัสบดีที่ 9 มิถุนายน 2565
‘รมว.สุชาติ’ มอบ ‘รองปลัดฯแรงงาน’ ร่วมแถลงข่าวความร่วมมือการขับเคลื่อนนโยบายและแนวทางการปฏิรูประบบบริการปฐมภูมิในกรุงเทพมหานคร (Big rock 1) ภายใต้โปรแกรมยุติโรคระบาดด้วยนวัตกรรม
...
วันที่ 9 มิถุนายน 2565 เวลา 14.30 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางสาวบุปผา เรืองสุด รองปลัดกระทรวงแรงงาน เข้าร่วมการแถลงข่าวความร่วมมือการขับเคลื่อนนโยบายและ แนวทางการปฏิรูประบบบริการปฐมภูมิในกรุงเทพมหานคร (Big rock 1) ภายใต้โปรแกรมยุติโรคระบาดด้วยนวัตกรรม (Ending Pandemics through Innovation : EP1) เพื่อเตรียมความพร้อมและรองรับสถานการณ์การระบาดเชื้อโรคระดับชาติและโรคอุบัติใหม่ ซึ่งส่งผลให้เกิดการขับเคลื่อนอย่างเป็นรูปธรรม และนำไปสู่การยกระดับการเข้าถึงบริการสุขภาพที่มีความจำเป็นและการพัฒนาคุณภาพการรักษาพยาบาลให้ประชาชนมีความปลอดภัยและความมั่นคงด้านสุขภาพอย่างยั่งยืน โดยยึดการบริการประชาชนเป็นศูนย์กลาง ณ โรงแรมบัดดี้ โอเรียนทอล ริเวอร์ไซด์ จ.นนทบุรี
รองปลัดกระทรวงแรงงาน กล่าวว่า ปัจจุบันในพื้นที่กรุงเทพมหานครมีจำนวนผู้ประกันตนทั้งสิ้น 3,604,602 คน ซึ่งส่วนใหญ่จะลงทะเบียนในสถานบริการระดับ 100 เตียงขึ้นไป ยังขาดการเชื่อมต่อกับหน่วยบริการในระดับปฐมภูมิ ซึ่งในช่วงสถานการณ์การแพร่ระบาดของโรคโควิด-19 ที่ผ่านมา พบว่าการส่งต่อผู้ประกันตนที่ติดเชื้อไปยังหน่วยบริการนั้น มีความยากลำบากมาก เพราะขาดหน่วยบริการเชื่อมต่อ หรือหน่วยบริการเบื้องต้นก่อนการส่งต่อในกลุ่มผู้ประกันตน ตัวอย่างเช่น ช่วยการระบาดหนักในแคมป์คนงาน โดยกระทรวงแรงงานร่วมกับกระทรวงสาธารณสุขเร่งออกมาตรการ Bubble and seal ในแคมป์คนงานที่มีการระบาดจำนวนมาก
“หน่วยบริการปฐมภูมิจึงมีความสำคัญอย่างยิ่ง เพราะเป็นด่านหน้าใกล้ชิด เป็นจุดเชื่อมต่อบริการจากบุคคล ครอบครัว ชุมชน โรงงาน บริษัท สถานประกอบการไปยังหน่วยบริการขนาดใหญ่ ทำให้การเข้าถึงบริการมีประสิทธิภาพเพิ่มมากขึ้น ทั้งนี้ จำเป็นต้องได้รับการยกระดับมาตรฐานการบริการสาธารณสุข มีการติดตามผลลัพธ์เชิงคุณภาพอย่างต่อเนื่อง รวมทั้งการส่งเสริมนำเทคโนโลยีด้านการดูแลรักษาผ่านระบบทางไกล (Telehealth medicine) เพื่อลดช่องว่างการเข้าถึงบริการสาธารณสุข ตอบโจทย์การบริการเฉพาะกลุ่ม โดยเฉพาะในกลุ่มผู้ใช้แรงงานที่อยู่ท่ามกลางสังคมเมือง ดังเช่นกรุงเทพมหานคร” รองปลัดกระทรวงแรงงาน กล่าว
วันพฤหัสบดีที่ 28 เมษายน 2565
สพฐ. ยืนยัน! ไม่เลิกจ้างโครงการ “ครูคลังสมอง” และได้ของบประมาณเพื่อจ้างต่อในปี 66 ไว้แล้ว
.....
จากกรณีที่ตัวแทนโครงการพัฒนาคุณภาพและมาตรฐานการศึกษา กิจกรรมครูคลังสมอง เพื่อแก้ปัญหาการขาดแคลนครูวิทยาศาสตร์และคณิตศาสตร์ ขอให้สำนักงานคณะกรรมการการศึกษาขั้นพื้นฐาน (สพฐ.) ทบทวนนโยบายเลิกจ้างครูคลังสมองนั้น ทาง สพฐ. ยืนยันว่าโครงการดังกล่าวจะยังคงดำเนินการต่อไป แม้สัญญาจ้างครูในปัจจุบันจะสิ้นสุด 30 ก.ย. 65 (ปีงบประมาณ 2565) แต่ทาง สพฐ. ได้ของบประมาณรองรับค่าจ้างทุกตำแหน่งสำหรับปีงบประมาณ 2566 ไว้แล้ว ไม่มีนโยบายเลิกจ้างแต่อย่างใด
.
โครงการดังกล่าวเป็นโครงการจ้างบุคลากรวิทยาศาสตร์และคณิตศาสตร์ให้โรงเรียนกลุ่มเป้าหมาย เริ่มในปีงบประมาณ 2553 โดยเป็นโครงการต่อเนื่องและมีการจัดสรรงบประมาณทุก 3 ปี ตามรอบการปรับเปลี่ยนโรงเรียนกลุ่มเป้าหมาย (รอบล่าสุด คือ ปีงบประมาณ 2562 - 64) แต่ในช่วงสถานการณ์โควิด-19 ที่ผ่านมา สพฐ. มีนโยบายบรรเทาความเดือดร้อนของครูลูกจ้างชั่วคราวในโครงการ รวมถึงลดภาระครูที่ต้องจัดการเรียนการสอนในรอบใหม่ จึงได้จ้างครูกลุ่มเดิมต่ออีก 1 ปี (ปีงบประมาณ 2565) จำนวน 1,677 อัตรา และจะเดินหน้าจ้างครู - บุคลากรต่อเนื่อง เพื่อแก้ปัญหาครูขาดแคลนอย่างตรงจุด
#ไทยคู่ฟ้า#ร่วมต้านโควิด19
-------------------
วันศุกร์ที่ 13 สิงหาคม 2564
PM chairs floral offering ceremony to bless Her Majesty Queen Sirikit the Queen Mother
PM chairs floral offering ceremony to bless Her Majesty Queen Sirikit the Queen Mother
August 12, 2021, at 0830hrs, at Bhakdi Bodin Building, Government House, Prime Minister and Defense Minister Gen. Prayut Chan-o-cha, together with spouse Assoc. Prof. Naraporn Chan-o-cha, presided overthe ceremony of homage offering and glory praising in celebration of Her Majesty Queen Sirikit the Queen Mother’s birthday anniversary on August 12, 2021. Attending the ceremony were Deputy Prime Ministers, Minister Attached to the Prime Minister’s Office, Prime Minister’s Secretary General, Permanent Secretary to the Prime Minister’s Office, and Cabinet’s Secretary General.
The Prime Minister and all the participants took their position,paid homage to Her Majesty’s portrait, and presented traditional cone-shaped floral and homage offerings beforedelivering a commemorative speech to praise Her Majesty Queen Sirikit the Queen Mother. He, then, led all the participants to bow andpay homage to Her Majesty’s portrait again,followed by singing the Royal Anthems to complete the ceremony.
วันจันทร์ที่ 9 พฤษภาคม 2565
ชัยวุฒิ พบรมว.ICT ลาวสานสัมพันธ์ ป้องภัยออนไลน์ ขณะที่ ลาวเตรียมเปิดประเทศวันพรุ่งนี้
ชัยวุฒิ พบรมว.ICT ลาวสานสัมพันธ์ ป้องภัยออนไลน์ ขณะที่ ลาวเตรียมเปิดประเทศวันพรุ่งนี้
นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคมเดินทางเข้าพบนายบอเวียงคำวงดารา รัฐมนตรีว่าการกระทรวงเทคโนโลยีเเละการสื่อสารณ.นครเวียงจันทร์สปป.ลาว เพื่อร่วมหารืออย่างไม่เป็นทางการถึงความร่วมของทั้ง2ประเทศเกี่ยวกับการพัฒนาการลงทุนด้านดิจิทัล ระบบ5 Gเเละการค้าการลงทุนระหว่างประเทศโดยนายชัยวุฒิเปิดเผยว่าทางรัฐบาลสปป.ลาวเตรียมเปิดประเทศอย่างเป็นทางการในวันพรุ่งนี้9พฤษภาคม2565เเละเชื่อว่าหลังจากนี้การค้าขายระหว่างประเทศของทั้ง2ประเทศจะกลับมาคึกคักอีกครั้งโดยเฉพาะการค้าขายออนไลน์ที่ประเทศลาวก็กำลังได้รับความนิยมประกอบกับการการขนส่งสินค้าก็สะดวกสบายมีเส้นทางขนส่งเชื่อมต่อกับประเทศไทยเเละจีน
ทั้งนี้ประเทศลาวเผชิญปัญหาลักษณะคล้ายๆกับประเทศไทยคือการหลอกลวงออนไลน์ปัญหาเเก็งคอลเซ็นเตอร์ที่ทางรัฐบาลลาวกำลังหาแนวทางเเก้ไขปัญหาเช่นกันนอกจากนี้นายบอเวียงคำวงดารา รัฐมนตรีว่าการกระทรวงเทคโนโลยีเเละการสื่อสารลาวได้มอบของที่ระลึกเป็นรูปแคนดอกจำปาลาวเเละกระติบข้าวซึ่งเป็นสัญลักษณ์ของประเทศลาวเเละได้ฝากความห่วงใยมาถึงพลเอกประยุทธ์จันทร์โอชานายกรัฐมนตรีของไทยขอให้ท่านมีสุขภาพเเข็งเเรงเเละมีความสุขกับการทำงานด้วย
***********
วันอาทิตย์ที่ 17 เมษายน 2565
นายกฯ ติดตามประชาชน เดินทางกลับจาก ตวจ.อย่างใกล้ชิด ขอบคุณเจ้าหน้าที่ทุกภาคส่วนเสียสละ ทำงานช่วงวันหยุดสงกรานต์ เน้นย้ำ มาตรการสร้างความปลอดภัย ป้องกันอุบัติเหตุ
นายกฯ ติดตามประชาชน เดินทางกลับจาก ตวจ.อย่างใกล้ชิด ขอบคุณเจ้าหน้าที่ทุกภาคส่วนเสียสละ ทำงานช่วงวันหยุดสงกรานต์ เน้นย้ำ มาตรการสร้างความปลอดภัย ป้องกันอุบัติเหตุ
เมื่อวันที่ 17 เม.ย.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ขอบคุณเจ้าหน้าที่ทุกภาคส่วนที่ทำงานด้วยความเสียสละ อำนวยความสะดวก สร้างความปลอดภัยให้ประชาชนในการเดินทางสัญจรช่วงเทศกาลสงกรานต์ 2565 นี้ รวมถึงขอบคุณประชาชนที่ปฏิบัติตามกฎจราจรอย่างเคร่งครัด ซึ่งช่วยในการลดอุบัติเหตุ ป้องกันความสูญเสียต่อชีวิตและทรัพย์สิน ทั้งของตนเองและผู้อื่น
อย่างไรก็ตาม นายกรัฐมนตรี ยังมีความห่วงใยการเดินทางสัญจรของประชาชน ในช่วงหลังเทศกาลสงกรานต์ โดยได้กำชับให้กระทรวงคมนาคม กระทรวงมหาดไทย สำนักงานตำรวจแห่งชาติ(สตช.) บูรณาการร่วมกับหน่วยงานที่เกี่ยวข้อง รองรับประชาชนเดินทางกลับจากภูมิลำเนา ที่คาดว่าจะมีการเดินทางจำนวนมากในช่วงระหว่างวันที่ 16-17 เม.ย.นี้ จึงได้เน้นย้ำมาตรการ “ชีวิตวิถีใหม่ ขับขี่อย่างปลอดภัย ไร้อุบัติเหตุ” เพื่อให้ผู้เดินทางได้รับความสะดวก ปลอดภัย ลดปัญหาและอุปสรรคที่จะเกิดขึ้นระหว่างการเดินทางของประชาชนให้ได้มากที่สุด
น.ส.ไตรศุลี กล่าวว่า นายกรัฐมนตรี ได้ติดตามสถานการณ์การเดินทางของประชาชนในช่วงเทศกาลสงกรานต์อย่างใกล้ชิด โดยกรมป้องกันและบรรเทาสาธารณภัย (ปภ.) ได้รายงานสถิติอุบัติเหตุทางถนนระหว่าง 11 - 15 เม.ย.2565 เกิดอุบัติเหตุรวม 1,478 ครั้ง ผู้บาดเจ็บ 1,452 คน ผู้เสียชีวิต 204 ราย สาเหตุที่ทำให้เกิดอุบัติเหตุสูงสุด ได้แก่ ขับรถเร็วเกินกำหนด ร้อยละ 39.35 ดื่มแล้วขับ ร้อยละ 28.52 และขอให้ประชาชนใช้ความระมัดระวังในการเดินทางในช่วงนี้ โดยกรมอุตุนิยมวิทยา แจ้งเตือน พายุฤดูร้อนมีผลกระทบตั้งแต่วันที่ 16-18 เม.ย. 2565 จะทำให้เกิดพายุ ฝนฟ้าคะนอง ลมกระโชกแรง และมีลูกเห็บตกบางแห่ง ซึ่งจะส่งผลให้ถนนลื่น ความสามารถในการมองลดลง ขอให้ประชาชนเดินทางด้วยความระมัดระวังเป็นพิเศษ มีสติ ไม่ประมาท ดื่มไม่ขับ เพื่อให้เกิดความปลอดภัยในการเดินทาง
....................
วันศุกร์ที่ 7 มกราคม 2565
ศบค. ปรับ 69 จว. เป็นพื้นที่ควบคุมสีส้ม และ 8 จว. นำร่องท่องเที่ยว ให้สถานบันเทิงเปิดในรูปแบบร้านอาหาร ที่ผ่าน SHA+ หรือ Thai Stop COVID 2 Plus
.....
ที่ประชุม ศบค. (7 ม.ค. 65) มีมติปรับระดับพื้นที่สถานการณ์ทั่วราชอาณาจักร มีผลตั้งแต่ 9 ม.ค. 65 เป็นต้นไป ดังนี้พื้นที่ควบคุมสูงสุดและเข้มงวด พื้นที่ควบคุมสูงสุด และพื้นที่เฝ้าระวังสูงสุด 0 จว./ พื้นที่ควบคุม (สีส้ม) จากเดิม 39 จว. เพิ่มเป็น 69 จว./ และพื้นที่สีฟ้า (นำร่องท่องเที่ยว) คงเดิม 8 จว.
.
ให้ขยายระยะเวลาทำงานที่บ้าน work from home จนถึงวันที่ 31 ม.ค. 65 แต่ต้องไม่กระทบต่อบริการประชาชน และการดำเนินงานขององค์กร
.
สำหรับมาตรการควบคุมโรคโควิด-19 ในสถานบันเทิง ผับ บาร์ คาราโอเกะ ให้เปิดในรูปแบบร้านอาหาร ซึ่งให้ผู้ประกอบการต้องได้รับอนุญาตจาก คกก.โรคติดต่อจังหวัดก่อนวันที่ 15 ม.ค. 65 และเริ่มเปิดบริการได้ตังแต่วันที่ 16 ม.ค. 65
.
พร้อมปรับมาตรการในพื้นที่นำร่องการท่องเที่ยว 8 จังหวัด ได้แก่ กรุงเทพมหานคร กาญจนบุรี กระบี่ ชลบุรี นนทบุรี ปทุมธานี พังงา และภูเก็ต ให้บริโภคสุราในร้านอาหารได้ไม่เกิน 21.00 น. และต้องเป็นร้านอาหารที่ผ่าน SHA+ หรือ Thai Stop COVID 2 Plus เท่านั้น
.
อ่านเพิ่มเติม คลิกhttps://www.thaigov.go.th/news/contents/details/50317
#ไทยคู่ฟ้า#ร่วมต้านโควิด19
-------------------
วันอังคารที่ 17 พฤษภาคม 2565
อธิบดีกรมการจัดหางาน เตือน ห้ามใช้แรงงานต่างด้าวผิดกฎหมาย มีโทษทั้งนายจ้างและลูกจ้าง
กรมการจัดหางาน กระทรวงแรงงาน เตรียมทางเลือกให้นายจ้าง/สถานประกอบการ นำเข้าแรงงาน 3 สัญชาติ ตาม MOU อย่างถูกกฎหมาย ค่าใช้จ่ายไม่แพง ตรวจ ATK ผลเป็นลบ วัคซีนครบเข้าทำงานได้ไม่ต้องกักตัว
นายไพโรจน์ โชติกเสถียร อธิบดีกรมการจัดหางาน เปิดเผยว่า พล.อ. ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน เข้าใจและให้ความสำคัญกับความต้องการจ้างแรงงานข้ามชาติของนายจ้าง/สถานประกอบการเป็นอย่างดี โดยมอบหมายนายสุชาติ ชมกลิ่น รัฐมนตรีว่าการกระทรวงแรงงาน บริหารจัดการแรงงาน 3 สัญชาติ (กัมพูชา ลาว เมียนมา) อย่างมีประสิทธิภาพ รัดกุม เพื่อบรรเทาความเดือดร้อนของนายจ้าง/สถานประกอบการ ลดปัจจัยที่ทำให้เกิดการลักลอบเข้าเมืองมาทำงานอย่างผิดกฎหมายของแรงงานประเทศเพื่อนบ้าน และป้องกันความเสี่ยงในการแพร่ระบาดของโรคโควิด 19 โดยรัฐมนตรีว่าการกระทรวงแรงงานได้ผลักดันการปรับมาตรการการนำแรงงานข้ามชาติเข้ามาทำงานตามMOU
และการนำแรงงานข้ามชาติสัญชาติกัมพูชา และเมียนมา เข้ามาทำงานตาม ม. 64 ให้ผ่อนคลายขึ้น ใช้เวลาและค่าใช้จ่ายลดลง ตั้งแต่วันที่ 1 พ.ค. 2565 เป็นต้นมา
นายไพโรจน์ ระบุว่า สำหรับนายจ้าง/สถานประกอบการที่ต้องการจ้างแรงงาน 3 สัญชาติเข้ามาทำงานในประเทศไทย ปัจจุบันไม่ได้มีความยุ่งยาก เช่นช่วงก่อนผ่อนคลายมาตรการแล้ว โดยหากแรงงานข้ามชาติฉีดวัคซีนครบโดส และมีผลตรวจ ATK เป็นลบ หรือหากฉีดวัคซีนไม่ครบแต่มีผลตรวจ RT – PCR ใน 72 ชั่วโมง สามารถเข้าประเทศไทยโดยไม่ต้องกักตัว ส่วนผู้ที่ฉีดวัคซีนไม่ครบ และไม่มีผลตรวจ RT – PCR ให้เข้าระบบกักตัวที่ลดเหลือ 5 วัน ซึ่งล่าสุดมีการยื่นดีมานต์ขออนุญาตจ้างคนต่างด้าวคนตามระบบ MOU แล้ว 214,013 คน โดยแบ่งเป็นนายจ้างที่มีความต้องการจ้างแรงงานสัญชาติเมียนมา 150,637 คน กัมพูชา 48,272 คน และลาว 15,104 คน ซึ่งแรงงานทั้ง 3 สัญชาติมีการทยอยเข้ามาทำงานตาม MOU แล้วอย่างต่อเนื่องร่วม 9 พันคน
อย่างไรก็ดีนายจ้าง/สถานประกอบการต้องร่วมมือและให้ความสำคัญกับการใช้แรงงานถูกกฎหมายเช่นกัน ขอย้ำว่ากระทรวงแรงงานมีหน้าที่ตรวจสอบ ปราบปรามจับกุมและดำเนินคดีแรงงานข้ามชาติที่เข้ามาทำงานอย่างผิดกฎหมาย หากตรวจพบกระทำความผิด นายจ้างรับคนต่างด้าวเข้าทำงานโดยไม่มีใบอนุญาตทำงาน จะมีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทำผิดซ้ำมีโทษถึงจำคุก และห้ามจ้างคนต่างด้าวทำงานอีก 3 ปี ส่วนคนต่างด้าวที่ลักลอบทำงานโดยไม่ได้รับอนุญาตมีโทษปรับตั้งแต่ 5,000 – 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทำงานได้จนกว่าจะพ้นโทษมาแล้วเป็นระยะเวลา 2 ปี
“ทั้งนี้ ผู้ที่พบเห็นการจ้างคนต่างด้าวทำงานโดยผิดกฎหมาย สามารถแจ้งเบาะแสหรือร้องทุกข์ได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน หรือแจ้งเบาะแสโดยตรงที่กองทะเบียนจัดหางานกลางและคุ้มครองคนหางาน โทร. 02 354 1729” อธิบดีกรมการจัดหางาน กล่าว
วันอังคารที่ 28 มิถุนายน 2565
โฆษกรัฐบาลเผย นายกรัฐมนตรีห่วงเด็กเล็กติดเชื้อ ย้ำให้เน้นการป้องกันโควิด-19 แพร่ระบาดในโรงเรียนสถานศึกษา
โฆษกรัฐบาลเผย นายกรัฐมนตรีห่วงเด็กเล็กติดเชื้อ ย้ำให้เน้นการป้องกันโควิด-19 แพร่ระบาดในโรงเรียนสถานศึกษา
วันนี้ (28 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงเด็กนักเรียนมีโอกาสได้รับ/แพร่เชื้อโควิด-19 โดยเฉพาะเด็กเล็กที่ยังไม่ได้รับการฉีดวัคซีน สั่งการกระทรวงศึกษาธิการกำชับสถานศึกษาทั่วประเทศเฝ้าระวังการแพร่ระบาดโควิด-19 ในโรงเรียน หลังการเปิดภาคเรียน 1/2565 มาได้กว่าหนึ่งเดือน พบผู้ป่วยเด็กเพิ่มขึ้น และกระจายตัวไปสู่ครอบครัว หลังจากมีการรายงานว่า เด็กประมาณครึ่งหนึ่งพบหลักฐานการติดเชื้อแบบไม่แสดงอาการ จึงขอให้สถานศึกษาหมั่นทำความสะอาดโรงเรียนสม่ำเสมอ เพื่อลดความเสี่ยงในการแพร่กระจายเชื้อ นายกรัฐมนตรียังฝากถึงผู้ปกครองควรสังเกตอาการ ตรวจคัดกรองบุตรหลานก่อนพามาโรงเรียน และปฏิบัติตามมาตรการด้านสาธารณสุข Universal Prevention เพื่อความไม่ประมาทและลดความเสี่ยงในการรับ/แพร่เชื้อโควิด-19 ในโรงเรียนด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,761 ราย จำแนกเป็น ผู้ติดเชื้อในประเทศ 1,757 ราย และผู้ป่วยมาจากต่างประเทศ 4 ราย ผู้เสียชีวิตเพิ่มขึ้น 13 ราย ผู้ที่กำลังรักษาตัว 22,458 ราย และมียอดผู้ที่หายป่วยกลับบ้านแล้ว 2,185 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,294,216 ราย จำนวนผู้ที่หายป่วยสะสมจำนวน 2,296,079 ราย จำนวนผู้ป่วยปอดอักเสบรักษาตัวอยู่ในโรงพยาบาล 638 ราย
วันเสาร์ที่ 31 กรกฎาคม 2564
ผู้ตรวจฯ ดีอีเอส บันทึกเทปรายการ "รอบอาเซียน"  สร้างการรับรู้นโยบายของรัฐบาลด้านประชาคมอาเซียน
ผู้ตรวจฯ ดีอีเอส บันทึกเทปรายการ "รอบอาเซียน"
สร้างการรับรู้นโยบายของรัฐบาลด้านประชาคมอาเซียน
เมื่อวันที่30กรกฎาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมบันทึกเทปรายการ"รอบอาเซียน"ของสถานีวิทยุโทรทัศน์แห่งประเทศไทยกรมประชาสัมพันธ์ณห้องรับรองชั้น8สำนักงานปลัดกระทรวงดิจิทัลเพื่อเศรษฐกิจและสังคมทั้งนี้รายการ“รอบอาเซียน”เผยแพร่ข้อมูลข่าวสารด้านประชาคมอาเซียนเพื่อให้กลุ่มเป้าหมายมีความรู้ความเข้าใจนโยบายของรัฐบาลด้านประชาคมอาเซียนเพื่อสร้างความรู้สึกของการเป็นพลเมืองอาเซียนร่วมกันตลอดจนรับรู้ถึงโอกาสและประโยชน์จากข้อตกลงในกรอบความร่วมมือในประชาคมอาเซียนและนอกภูมิภาคที่เชื่อมโยงกัน
*********
วันอังคารที่ 12 เมษายน 2565
กรมการขนส่งทางบก เน้นย้ำการให้บริการเดินทางรถโดยสารสาธารณะทุกประเภท และการให้บริการ ที่สำนักงานขนส่งทุกแห่งในช่วงเทศกาลสงกรานต์ 2565
ต้องปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ด้วยปัจจุบันสถานการณ์การแพร่ระบาดของโรคติดเชื้อไวรัส COVID-19 สายพันธุ์ “โอมิครอน” ส่งผลให้มีผู้ติดเชื้อเพิ่มขึ้นเป็นจำนวนมากในหลายประเทศทั่วโลกและมีแนวโน้มที่จะขยายวงกว้างมากขึ้น กรมการขนส่งทางบก (ขบ.) ห่วงใยพี่น้องประชาชนที่เดินทางกลับภูมิลำเนาและท่องเที่ยวในช่วงสงกรานต์ 2565 จึงมอบหมายให้สำนักงานขนส่งทุกแห่งทั่วประเทศ กำชับผู้ประกอบการขนส่งและพนักงานขับรถโดยสารสาธารณะ ต้องปฏิบัติตามมาตรการควบคุมการแพร่ระบาดของโรคติดเชื้อไวรัส COVID-19 อย่างเคร่งครัด ตามข้อกำหนดออกตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ (ฉบับที่ ๔๓) เพื่อให้ผู้ใช้บริการรถโดยสารสาธารณะมีความมั่นใจ เดินทางถึงที่หมายปลอดภัย และปราศจากเชื้อไวรัส COVID-19 โดยประชาชนที่จะเดินทางเพื่อการท่องเที่ยวหรือกลับภูมิลำเนาควรได้รับวัคซีนครบตามเกณฑ์ที่ทางราชการกำหนด เพื่อลดอัตราการติดเชื้อรุนแรงต่อบุคคลอื่น แนะนําให้ประเมินความเสี่ยงสังเกตอาการของตนเองหรือใช้ชุดตรวจ ATK เป็นระยะเวลาไม่เกิน 72 ชั่วโมงก่อนการเดินทาง ขอให้ประชาชนกลุ่มเสี่ยงและกลุ่มเปราะบางโดยเฉพาะกลุ่มผู้สูงอายุเตรียมความพร้อม โดยเข้ารับวัคซีนเข็มกระตุ้นตามคำแนะนําของกระทรวงสาธารณสุข เพื่อความปลอดภัยทั้งต่อตนเองและบุคคลในครอบครัว
อธิบดีกรมการขนส่งทางบก กล่าวเพิ่มเติมว่า การให้บริการรถโดยสารสาธารณะทุกประเภท ต้องคัดกรองผู้โดยสารและตรวจวัดอุณหภูมิก่อนเข้าใช้บริการ หากมีอุณหภูมิสูงกว่า 37.5 องศาเซลเซียสให้งดการใช้บริการ พนักงานขับรถหรือผู้ให้บริการและผู้โดยสารต้องสวมหน้ากากอนามัยตลอดการใช้บริการ ทำความสะอาดภายในรถทั้งก่อนและหลังการให้บริการด้วยแอลกอฮอล์หรือน้ำยาฆ่าเชื้อ โดยเฉพาะบริเวณพื้นผิวที่มีการสัมผัสบ่อย เช่น ราวจับ เบาะที่นั่ง และห้องน้ำ มีจุดบริการล้างมือด้วยสบู่หรือแอลกอฮอล์เจล สำหรับรถโดยสารปรับอากาศให้มีการระบายอากาศภายในรถระหว่างเดินทางทุก 2 ชั่วโมง หมั่นตรวจสอบการทำงานของระบบระบายอากาศและทำความสะอาดอย่างสม่ำเสมอ งดให้บริการอาหารบนรถระหว่างการเดินทาง ให้หยุดหรือจอดรถในสถานที่ตามที่กำหนด และเพื่อให้เป็นไปตามมาตรการเว้นระยะห่างทางสังคม (Social Distancing) ให้มีการจำหน่ายตั๋วโดยสารล่วงหน้าผ่านทางโทรศัพท์ เว็บไซต์ หรือแอปพลิเคชัน ในกรณีจำหน่ายตั๋วโดยสาร ณ จุดบริการ ต้องจัดคิวการเข้าซื้อตั๋วโดย เว้นระยะห่างระหว่างบุคคล ก่อนการเดินทางให้แนะนำผู้โดยสารลงทะเบียนใช้งานแอปพลิเคชัน “ไทยชนะ” สำหรับผู้ขับขี่รถจักรยานยนต์สาธารณะ
ควรทำความสะอาดแฮนด์รถจักรยานยนต์ เบาะนั่ง และหมวกกันน็อกสำหรับผู้โดยสารด้วยแอลกอฮอล์ หรือน้ำยาฆ่าเชื้อเป็นประจำ และควรงดการพูดคุยในระหว่างใช้บริการเพื่อลดความเสี่ยงการแพร่กระจายของเชื้อโรค ทั้งนี้ การให้บริการของสำนักงานขนส่งทุกแห่งต้องดำเนินการตามมาตรการด้านสาธารณสุข D-M-H-T-T-A คือ D-Distancing อยู่ห่างไว้ M-Mask Wearing ใส่หน้ากากอนามัย H-Hand washing หมั่นล้างมือ T-Temperature ตรวจวัดอุณหภูมิ T-Testing ตรวจหาเชื้อไวรัส COVID-19 และ A-Application ใช้แอปพลิเคชันไทยชนะ เพื่อควบคุมและป้องกันการแพร่กระจายของโรคติดเชื้อไวรัส COVID-19 อย่างเคร่งครัด
วันอังคารที่ 7 ธันวาคม 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 7 ธันวาคม 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 2 เส้นทาง จำนวน 4 แห่ง สามารถสัญจรผ่านได้ 2 แห่ง สัญจรผ่านไม่ได้ 2 แห่ง
2. ถนนทางหลวง การจราจรเข้าสู่สภาวะปกติ
3. ถนนทางหลวงชนบท ได้รับผลกระทบ รวม 2 เส้นทาง จำนวน 4 แห่ง สามารถสัญจรผ่านได้ 2 แห่ง สัญจรผ่านไม่ได้ 2 แห่ง
4. มีจังหวัดที่ได้รับผลกระทบจากเหตุอุทกภัย 2 จังหวัด ได้แก่
- จังหวัดสุราษฎร์ธานี
- จังหวัดนครศรีธรรมราช
5. การรถไฟแห่งประเทศไทย และบริษัท ขนส่ง จำกัด สามารถเดินรถได้ตามปกติ
6. กรมเจ้าท่า เฝ้าระวังติดตามระดับน้ำในพื้นที่ที่ได้รับผลกระทบอย่างใกล้ชิด
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออำนวยความสะดวกประชาชนในการสัญจรในพื้นที่เกิดประสบเหตุอุทกภัย พร้อมนำเครื่องจักรเข้าซ่อมแซมถนนที่ได้รับความเสียหาย
8. ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จำกัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
วันจันทร์ที่ 28 มิถุนายน 2564
เปิดตำแหน่ง พนักงานราชการเฉพาะกิจ 10,000 อัตรา บรรเทาการว่างงาน
วันพุธที่ 16 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบเปิดกรอบอัตรากำลังพนักงานราชการเฉพาะกิจ จำนวน 10,000 อัตรา ใน 28 ส่วนราชการที่ตั้งในพื้นที่ภูมิภาคทั่วประเทศ เพื่อจ้างงานผู้สำเร็จการศึกษาระดับปริญญาตรี อัตราค่าตอบแทน 18,000 บาท/เดือน ตลอดสัญญาจ้างเป็นเวลา 1 ปี และให้ได้รับสิทธิประโยชน์เช่นเดียวกับพนักงานราชการทั่วไป ยกเว้นสิทธิ์ในการลาเพื่อไปอุปสมบทและประกอบพิธีฮัจญ์ โดยจะเริ่มดำเนินการจ้างให้เสร็จสิ้นภายในเดือน ส.ค.นี้ ระยะเวลาการจ้างไม่เกินวันที่ 30 ก.ย.2565 และไม่มีการต่อสัญญา ทั้งนี้ เพื่อบรรเทาปัญหาการว่างงานของบัณฑิตจบใหม่ และเพิ่มโอกาสจ้างงานแก่ผู้ได้รับผลกระทบจากโรคโควิด-19 อย่างทันท่วงที
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 15 สิงหาคม 2565
รฟม. ให้การต้อนรับ ปลัดกระทรวงคมนาคมมาเลเซีย และคณะ
ในโอกาสเยี่ยมชมการดำเนินงานโครงการรถไฟฟ้าและการให้บริการรถไฟฟ้าในเขตเมืองของ รฟม.
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ให้การต้อนรับปลัดกระทรวงคมนาคมมาเลเซียและคณะ ในโอกาสเยี่ยมชมการดำเนินงานโครงการรถไฟฟ้าและการให้บริการรถไฟฟ้าในเขตเมืองของ รฟม.
วันนี้ (15 สิงหาคม 2565) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) และ นายวิทยา พันธุ์มงคล รองผู้ว่าการ รฟม. (ปฏิบัติการ) ให้การต้อนรับ H.E. Datuk Isham Ishak ปลัดกระทรวงคมนาคมมาเลเซีย และคณะ ในโอกาสเยี่ยมชมการดำเนินงานโครงการรถไฟฟ้าและการให้บริการรถไฟฟ้าในเขตเมืองของ รฟม. ณ ห้องประชุม 1 ชั้น 9 รฟม.
ในโอกาสนี้ รฟม. ได้นำเสนอภาพรวมการดำเนินงานโครงการรถไฟฟ้าในเขตกรุงเทพมหานครและปริมณฑลของ รฟม. พร้อมทั้งนำคณะเยี่ยมชมการปฏิบัติงานภายในศูนย์ควบคุมการปฏิบัติการ (Operation Control Center) และ ศูนย์ซ่อมบำรุง (Depot) ของรถไฟฟ้ามหานคร สายเฉลิมรัชมงคล (MRT สายสีน้ำเงิน) ซึ่งเป็นรถไฟฟ้าสายสำคัญของประเทศทั้งในด้านรองรับการเดินทางและการส่งเสริมเศรษฐกิจ เนื่องจากมีแนวเส้นทางครอบคลุมพื้นที่กรุงเทพมหานครชั้นใน และยังผ่านสถานที่สำคัญทางประวัติศาสตร์ของประเทศหลายแห่ง
ทั้งนี้ การเยี่ยมชมฯ ดังกล่าว นับเป็นโอกาสอันดีในการแลกเปลี่ยนข้อมูลด้านระบบราง เพื่อเชื่อมโยงการเดินทางและพัฒนาระบบคมนาคมขนส่งของทั้งสองประเทศต่อไป สามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอาทิตย์ที่ 19 กันยายน 2564
อย. เตือน อย่าหลงเชื่อสเปรย์ระงับกลิ่นปาก ฆ่าเชื้อโควิด-19
....
สำนักงานคณะกรรมการอาหารและยา (อย.) เตือนประชาชนอย่าหลงเชื่อโฆษณาสเปรย์ระงับกลิ่นปากทางสื่อออนไลน์ ที่อ้างสรรพคุณเป็นยาพ่นคอฆ่าเชื้อโควิด-19 ใช้แล้วเชื้อไม่ลงปอด พร้อมแสดงเลขที่ใบรับจดแจ้งหรืออ้างว่าผ่าน อย. แล้ว
.
จากการตรวจสอบพบว่า ผลิตภัณฑ์ตามที่โฆษณานั้น มีส่วนผสมของพืชสมุนไพร เช่น ฟ้าทะลายโจร กระชายขาว โดยจดแจ้งไว้เป็นสเปรย์ระงับกลิ่นปาก แต่กลับโฆษณาสรรพคุณ ว่าเป็นยาใช้พ่นคอฆ่าเชื้อโควิด-19
.
ซึ่งสเปรย์ระงับกลิ่นปากจัดเป็นเครื่องสำอาง ใช้ฉีดพ่นเข้าเพื่อระงับกลิ่นปาก ให้ความรู้สึกหอมสดชื่นเท่านั้น และปริมาณของพืชสมุนไพรที่ใช้ไม่มีผลในการฆ่าหรือยับยั้งเชื้อโรคแต่อย่างใด
.
จึงขอเตือนประชาชนอย่าหลงเชื่อ หากพบการโฆษณาเกินจริง แจ้งได้ที่สายด่วน อย. 1556 หรือที่สำนักงานสาธารณสุขจังหวัดทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 1 พฤศจิกายน 2564
รมว.พม. แนะแกนนำสภาเด็กและเยาวชนพัฒนาตนเอง เรียนรู้สิ่งใหม่ เพิ่มทักษะชีวิต สู่ผู้นำการเปลี่ยนแปลงในศตวรรษที่ 21
รมว.พม. แนะแกนนำสภาเด็กและเยาวชนพัฒนาตนเอง เรียนรู้สิ่งใหม่ เพิ่มทักษะชีวิต สู่ผู้นำการเปลี่ยนแปลงในศตวรรษที่ 21
วันที่ 30ต.ค. 64 เวลา 09.00 น. นายจุติไกรฤกษ์รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดการประชุมเชิงปฏิบัติการพัฒนาศักยภาพแกนนำสภาเด็กและเยาวชนสู่การเป็นผู้นำการเปลี่ยนแปลงในศตวรรษที่ 21 (YOUTH LEADERS of the 21st Century) พร้อมทั้งร่วมรับฟังการนำเสนอผลการเรียนรู้ รวมถึงให้ข้อเสนอแนะแก่ผู้เข้าร่วมประชุม โดยมีคณะผู้บริหารกระทรวง พม. พร้อมด้วย ตัวแทนสภาเด็กและเยาวชนจังหวัดเชียงใหม่ และเครือข่ายเด็กและเยาวชน เข้าร่วม ณ การเคหะแห่งชาติ (ร่มเกล้า) กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ได้กำหนดจัดประชุมเชิงปฏิบัติการพัฒนาศักยภาพแกนนำสภาเด็กและเยาวชนสู่การเป็นผู้นำการเปลี่ยนแปลงในศตวรรษที่ 21 ระหว่างวันที่ 29 ตุลาคม – วันที่ 4 พฤศจิกายน 2564 โดยมีวัตถุประสงค์เพื่อให้สภาเด็กและเยาวชนเป็นผู้นำการเปลี่ยนแปลงในศตวรรษที่ 21 ด้วยการพัฒนาศักยภาพ และเสริมสร้างทักษะในด้านต่าง ๆ ทั้งการบรรยายให้ความรู้และการฝึกปฏิบัติอาทิ 1) กระบวนการค้นหาตนเอง 2) ต้นทุนชีวิตและการคิดเชิงบวก 3) การเรียนรู้และฝึกฝนการมีสติ (Mindfulness) 4) การสื่อสารผ่านสื่อสังคมออนไลน์ และการบริหารจัดการรับมือกับวิกฤตบนโลกออนไลน์ 5) การวางแผนและจัดสรรเวลาในการเรียน การทำงาน 6) การบริหารจัดการเงิน (Money Management) 7) ทักษะการพูดและการฟังอย่างมืออาชีพ และ 8) การมองอนาคตไปข้างหน้าของเยาวชนไทย เป็นต้น
นายจุติ กล่าวเพิ่มเติมว่า วันนี้ ตนได้เน้นย้ำให้ผู้เข้าร่วมประชุมว่าการลงทุนในเยาวชนเป็นการลงทุนที่ให้ผลตอบแทนที่ดีที่สุด ขอให้ทุกคนตั้งใจฟังสิ่งที่วิทยากรมาถ่ายทอดให้ เพราะว่าทุกคนในที่นี้ตั้งใจทำให้โครงการนี้เกิดขึ้น เพื่อบ่มเพาะทักษะความคิดของตัวคุณเอง เพื่อสังคม เพื่ออนาคต การเข้าร่วมประชุมครั้งนี้เหมือนเป็นการส่งมอบไม้ผลัดจากคนรุ่นหนึ่งสู่อีกรุ่นหนึ่ง วันนี้ตนจะมาถ่ายทอดประสบการณ์แบบถอดบทเรียนให้กับทุกคน ทั้งนี้ สังคมไทยกำลังเข้าสู่สังคมผู้สูงอายุอย่างเต็มตัว คุณจะพบว่ามีผู้สูงอายุเพิ่มขึ้นและคนรุ่นใหม่น้อยลง และกระทรวง พม. โดย ดย.จะเป็นผู้เจียระไนเด็กให้เป็นเพชร ซึ่งอาจจะไม่ได้ทุกคน แต่เราจะทำให้ดีที่สุด เราจะมาสร้างคุณ สร้างหัวใจคุณให้ยิ่งใหญ่แข็งแกร่ง และสร้างกรอบความคิดคุณให้เป็นตัวของตัวเอง แต่ต้องมีความรู้ ผิด ชอบ ชั่ว ดี อย่างไรก็ตาม ผู้เข้าร่วมประชุมทุกคนเป็นคนรุ่นใหม่และต้องถามตัวเองว่าสิ่งใหม่ๆ ต้องการอะไร มีความยั่งยืนหรือไม่ ฉะนั้น วันนี้ตนอยากให้เป็นจุดเริ่มต้นของเยาวชนไทยที่มองครบทุกมิติ 360 องศา อยากจะบอกว่าสังคมไทยจะไปได้ ถ้าคุณรู้จักยอมรับซึ่งกันและกัน เราต้องอยู่ได้ด้วยความแตกต่าง ไม่มีใครคิดเหมือนกัน เพราะคนไม่ใช่หุ่นยนต์ 100 คน 100 ความคิด แคร์ตัวเองให้มาก เพราะคุณอยู่ได้มั่นคงได้ด้วยตัวของตัวเอง
วันพุธที่ 8 มิถุนายน 2565
นายกรัฐมนตรีย้ำ "ชาวนากับรัฐบาลคือครอบครัวเดียวกัน ต้องเป็นพลังให้กันและกัน"  ชาวนาพร้อมจับมือนาแปลงใหญ่หวังส่งออกไม่ผ่านคนกลาง
นายกรัฐมนตรีย้ำ "ชาวนากับรัฐบาลคือครอบครัวเดียวกัน ต้องเป็นพลังให้กันและกัน"  ชาวนาพร้อมจับมือนาแปลงใหญ่หวังส่งออกไม่ผ่านคนกลาง
วันนี้ (8 มิถุนายน 2565) เวลา 13.30 น. ณ ห้องสีม่วง ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมมอบนโยบายให้เกษตรกรและสถาบันเกษตรกรดีเด่นแห่งชาติ ประจำปี 2565 โดยมี นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วยนายประภัทร โพธสุธน รัฐมนตรีช่วยว่าการกระทรวงเกษตรและสหกรณ์ ผู้บริหารกระทรวงเกษตรฯ เกษตรกรและสถาบันเกษตรกรดีเด่นแห่งชาติ ประจำปี 2565 เข้ารับมอบนโยบาย เพื่อนำไปสู่การปฏิบัติที่ถูกต้องเหมาะสม
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า นายกรัฐมนตรีแสดงความยินดีกับผู้ที่ได้รับรางวัลพร้อมชื่นชมเกษตรกรดีเด่น ขอให้นำความรู้ประสบการณ์ไปต่อยอดพัฒนาสร้างมูลค่า สร้างรายได้มากยิ่งขึ้น เป็นกระดูกสันหลังของชาติที่มีเกียรติ ช่วยขับเคลื่อนภาคการเกษตรให้มีความมั่นคง ยืนยันรัฐบาลเข้าใจปัญหา เข้าใจถึงความเดือดร้อนของเกษตรกร ที่ผ่านมารัฐบาลไม่ได้นิ่งเฉย พยายามแก้ไขปัญหาอย่างต่อเนื่อง ซึ่งเรื่องบางเรื่องต้องใช้เวลาในการดำเนินการ อะไรที่สามารถแก้ไขได้รัฐบาลพร้อมจะแก้ไขทันที เพื่อให้เกษตรกรมีรายได้ มีคุณภาพชีวิตที่ดี สำหรับการจัดทำ Zoaning และแผนที่การเกษตร (Agri map) ที่กระทรวงเกษตรและสหกรณ์จัดทำข้อมูลพื้นที่เพาะปลูกข้าวอยู่ขณะนี้ จะเป็นประโยชน์อย่างยิ่งในการบริหารพื้นที่เพาะปลูกข้าวให้เหมาสมกับสภาพดินและแหล่งน้ำ และปริมาณความต้องการสำหรับบริโภค และการใช้เป็นวัตถุดิบในการผลิตอาหารสัตว์ และสินค้าแปรรูปที่มีมูลค่าอื่น ๆ
ส่วนเรื่องพันธุ์ข้าว นายกรัฐมนตรีขอให้กำหนดและพัฒนาพันธุ์ข้าวใหม่ให้สอดคล้องกับความต้องการของตลาด รวมทั้งการรับรองพันธุ์ข้าว โดยพิจารณากำหนดพื้นที่สำหรับทดลองเพาะปลูกพันธุ์ข้าวใหม่สำหรับบริโภค และใช้เป็นวัตถุดิบในอุตสาหกรรมผลิตอาหารสัตว์ รวมทั้งส่งเสริมให้เกษตรผู้ปลูกข้าวสามารถพัฒนาสายพันธุ์ข้าวใหม่ ส่งเสริมให้เกษตรกรผู้ปลูกข้าวมีความรู้ในเรื่องการแปรรูป การวิจัยพัฒนาผลิตภัณฑ์และใช้ประโยชน์จากข้าวให้มากที่สุด เพื่อนำไปเป็นข้อมูลในการทำตลาดที่ตรงกับความต้องการ ขอให้ส่งเสริมระบบเกษตรแปลงใหญ่ เพื่อลดต้นทุนการผลิตและเพิ่มผลผลิตต่อหน่วย ส่งเสริมการสร้าง Smart Farmer และเกษตรกรรุ่นใหม่ โดยใช้เทคโนโลยีมาต่อยอดองค์ความรู้และภูมิปัญญาท้องถิ่นต่อไป
และในงาน นายกฯได้รับฟังข้อคิดเห็นจากเกษตรกรผู้ได้รับรางวัลในปีนี้ ซึ่งสะท้อนออกมาว่า นโยบายการรวมกลุ่มเกษตรกรนั้นเป็นสิ่งที่ดีมาก และมีหลายกลุ่มสามารถจดทะเบียนเป็นกลุ่มนาแปลงใหญ่ เพิ่มศักยภาพในการผลิตและจำหน่าย ขณะเดียวกันก็ลดต้นทุนการเพาะปลูกได้ด้วย อย่างไรก็ตามยังมีอุปสรรคในเรื่องการส่งออกอยู่บ้าง ซึ่งทางกระทรวงเกษตรฯรับไปดูแลแล้ว โดยในอนาคตจะเห็นเกษตรกรที่รวมกลุ่มฯ สามารถส่งออกข้าวไปยังผู้ซื้อต่างประเทศได้โดยตรง ไม่ต้องผ่านคนกลาง มีรายได้เพิ่มอย่างยั่งยืน
“นายกรัฐมนตรีย้ำ ชาวนากับรัฐบาลคือครอบครัวเดียวกัน ต้องเป็นพลังให้กันและกัน” นางสาวรัชดา กล่าว
วันพุธที่ 29 ธันวาคม 2564
กรมทางหลวง แนะนำ 3 จุดเช็กอินทางสายโรแมนติก ทางหลวงหมายเลข 1081 จังหวัดน่าน “โค้งเลข 3 โค้งตัว U และโค้งเลข 0” พร้อมอำนวยความสะดวกและปลอดภัยแก่นักท่องเที่ยว
กรมทางหลวง กระทรวงคมนาคม แนะนำจุดเช็กอินเส้นทางสายโรแมนติก จังหวัดน่าน บนทางหลวงหมายเลข 1081 สายปัว - สันติสุข - บ่อเกลือ ตอนดอนมูล - หลักลาย ตั้งอยู่ระหว่าง กม. ที่ 13+000 - 47+150 ซึ่งเป็นทางหลวงเชื่อมต่อไปยังอำเภอบ่อเกลือ จังหวัดน่าน
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ขานรับนโยบาย “คมนาคมสีสัน สร้างสรรค์ประเทศไทย” ของนายศักดิ์สยาม ชิดชอบ รัฐมนตรีว่าการกระทรวงคมนาคมแนะนำจุดเช็กอินเส้นทางสายโรแมนติก จังหวัดน่าน บนทางหลวงหมายเลข 1081 สายปัว - สันติสุข - บ่อเกลือ ตอนดอนมูล - หลักลาย ตั้งอยู่ระหว่าง กม. ที่ 13+000 - 47+150 ซึ่งเป็นทางหลวงเชื่อมต่อไปยังอำเภอบ่อเกลือ จังหวัดน่าน ได้แก่ โค้งตัว U ช่วง กม. ที่ 32+400 - 32+700 โค้งเลข 3 ช่วง กม. ที่ 38+000 - 38+700 และโค้งเลข 0 ช่วง กม. ที่ 46+000 - 46+400 เส้นทางของถนนสายนี้เป็นแนวธรรมชาติสวยงามตลอด 2 ข้างทางปกคลุมด้วยต้นไม้และภูเขา เมื่อขับรถมาถึงบริเวณจุดดังกล่าว จะมีจุดจอดรถเพื่อสำหรับถ่ายภาพแล้วประชาชนสามารถขับรถไปท่องเที่ยวต่อได้ที่อำเภอบ่อเกลือ เช่น อุทยานแห่งชาติดอยภูคา บ่อเกลือโบราณ น้ำตกสปัน เป็นต้น
เนื่องจากปัจจุบันปริมาณนักท่องเที่ยวเดินทางเพิ่มมากขึ้น ทำให้ประชาชนไม่ได้รับความสะดวกในการเดินทาง ทล. เล็งเห็นความสำคัญนี้จึงได้มอบหมายให้แขวงทางหลวงน่านที่ 1 ดำเนินการเปิดศูนย์บริการประชาชนของหมวดทางหลวงสันติสุข อำนวยความสะดวกให้บริการเป็นจุดแวะพักและห้องน้ำระหว่างเดินทาง อีกทั้งยังดำเนินการปรับปรุงจุดจอดรถ สร้างพื้นที่จอดรถปูผิวทางแอสฟัลติกคอนกรีต เครื่องหมายจราจรบนผิวทาง กำหนดช่องจอดรถ พร้อมติดตั้งป้ายเตือน ป้ายลดความเร็ว และจะติดตั้งสัญญาณไฟกะพริบ เพื่อความปลอดภัยและเป็นระเบียบให้กับนักท่องท่องเที่ยวและผู้ใช้ทางโดยเฉพาะช่วงเทศกาลและวันหยุดต่อเนื่อง
ทล. ขอความร่วมมือนักท่องเที่ยวให้ช่วยกันรักษาความสะอาดไม่ทิ้งขยะลงบนพื้น หรือที่จอดรถและช่วยกันรักษาธรรมชาติไว้ โปรดขับรถด้วยความระมัดระวัง ปฏิบัติตามป้ายเตือน ป้ายแนะนำ เพื่อความปลอดภัยในการเดินทาง และปฏิบัติตามมาตรฐานสาธารณสุข สวมหน้ากาก ล้างมือ รักษาระยะห่าง หากประชาชนต้องการสอบถามข้อมูลรายละเอียดเพิ่มเติมสามารถติดต่อได้ที่สายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง)
วันพุธที่ 14 กรกฎาคม 2564
ยืนยันยังไม่ระงับฉีด 'วัคซีนผสมสูตร' ยึดหลักวิชาการ
....
นายอนุชา บูรพชัยศรี โฆษกรัฐบาล เปิดเผยว่า นายกรัฐมนตรีไม่มีนโยบายที่จะระงับการใช้วัคซีน “ผสมสูตร” และขอให้ทุกฝ่ายรับฟังความเห็นของคณะกรรมการโรคติดต่อแห่งชาติ
.
สิ่งสำคัญในช่วงเวลานี้คือการเร่งฉีดให้ได้มากที่สุดและเร็วที่สุด เพราะสายพันธุ์เดลตามีการระบาดที่รุนแรง และติดต่อได้ง่ายกว่าที่ผ่านมา ซึ่งวัคซีนทุกชนิดสามารถลดความรุนแรงและลดความเสี่ยงเสียชีวิต
.
ส่วนการวิจัยในไทยนั้นก็พยายามหาทุกวิถีทางที่ดีที่สุด และทำอย่างเป็นระบบ จนสำเร็จ เป็นที่ยอมรับ
.
นักวิทยาศาตร์ WHO ให้ข้อสังเกตว่า ควรให้หน่วยงานของรัฐด้านสาธารณสุขเป็นผู้ตัดสินใจบนพื้นฐานของข้อมูลที่มีอยู่ เพื่อความปลอดภัย
.
อ่านเพิ่มเติม คลิกhttps://www.thaigov.go.th/news/contents/details/43734
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 17 พฤศจิกายน 2564
กระทรวงยุติธรรม โดยสำนักงานกิจการยุติธรรม เผย แผนแม่บทบริหารงานยุติธรรมแห่งชาติฉบับ 4 จะช่วยบูรณาการกระบวนการยุติธรรมเพื่อประชาชน ให้เป็นไปตามหลักสากลภายใต้กฎหมายเดียวกัน
กระทรวงยุติธรรม โดยสำนักงานกิจการยุติธรรม เผย แผนแม่บทบริหารงานยุติธรรมแห่งชาติฉบับ 4 จะช่วยบูรณาการกระบวนการยุติธรรมเพื่อประชาชน ให้เป็นไปตามหลักสากลภายใต้กฎหมายเดียวกัน
พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม เปิดเผยว่า สำนักงานกิจการยุติธรรม ในฐานะฝ่ายเลขานุการคณะกรรมการพัฒนาการบริหารงานยุติธรรมแห่งชาติ (กพยช.) จัดประชุม (ร่าง) แผนแม่บทการบริหารงานยุติธรรมแห่งชาติ ฉบับที่ 4 (พ.ศ. 2566 - 2569) ร่วมกับกลุ่มผู้แทนจากหน่วยงานในกระบวนการยุติธรรมและหน่วยงานที่เกี่ยวข้อง และกลุ่มผู้ทรงคุณวุฒิ นักวิชาการ ผู้แทนภาคประชาสังคม ภาคเอกชน และภาคประชาชน เพื่อรับฟังความเห็นและข้อเสนอแนะจากผู้มีส่วนได้ส่วนเสียทุกภาคส่วนต่อร่างแผนแม่บทดังกล่าว ก่อนพัฒนาข้อมูลและจัดทำแผนแม่บทฯ ฉบับสมบูรณ์ โดยวิสัยทัศน์ต่อแผนแม่บทการบริหารงานยุติธรรมแห่งชาติ ฉบับที่ 4 ก็คือ การประสานความร่วมมือในการบริหารงานยุติธรรมและอำนวยความยุติธรรมอย่างทั่วถึงเท่าเทียมโดยยึดหลักนิติธรรมเพื่อประชาชน ซึ่งเราหวังว่าจะสามารถพัฒนากระบวนการยุติธรรมให้เป็นไปตามมาตรฐานสากล โดยแนวทางการบริหารงานยุติธรรมจะต้องอยู่ภายใต้กรอบแนวคิด 3 มิติหลัก ได้แก่ มิติที่ 1 การสร้างความเป็นธรรมภายใต้กฎหมายเดียวกัน มิติที่ 2 การพัฒนากระบวนการยุติธรรมตามมาตรฐานสากล และมิติที่ 3 การประสานความร่วมมือในการบริหารงานยุติธรรม
“ท่านสมศักดิ์ เทพสุทิน รมว.ยุติธรรม มีเป้าหมายให้การบริหารงานยุติธรรมเข้าถึงประชาชนอย่างทั่วถึงและมีประสิทธิภาพสูงสุด ซึ่งแผนแม่บทฯดังกล่าว เป็นเครื่องมือการดำเนินงานที่สำคัญในการ ประสานความร่วมมือในการบริหารงานยุติธรรมระหว่างหน่วยงานรัฐและองค์กรที่เกี่ยวข้องให้สามารถเดินหน้าแบบไร้ปัญหา ตลอดจนร่วมกันกำหนดมาตรการป้องกันและแก้ไขปัญหาที่เกิดขึ้นในการบริหารงานยุติธรรมของประเทศต่อไป” พันตำรวจโท พงษ์ธร ระบุ
วันพฤหัสบดีที่ 24 กุมภาพันธ์ 2565
กรมเจ้าท่า เปิดใช้ท่าเรือซังฮี้ 24 ก.พ. นี
พร้อมรองรับการเดินทางทางน้ำอย่างปลอดภัย
ตามที่กรมเจ้าท่าได้เสนอข่าว กรณี ปิดปรับปรุงท่าเรือสะพานกรุงธน (ซังฮี้) เนื่องจากท่าเรือด่วนด้านเหนือสะพานมีการชำรุด เมื่อวันที่ 22 กุมภาพันธ์ 2565 ที่ผ่านมานั้น
วันนี้ (23 กุมภาพันธ์ 2565) กรมเจ้าท่า กระทรวงคมนาคม ได้เร่งดำเนินการซ่อมและปรับปรุงท่าเรือสะพานกรุงธน (ซังฮี้) ตั้งแต่วันที่ 22 - 23 กุมภาพันธ์ 2565 และพร้อมเปิดให้บริการท่าเรือสะพานกรุงธน (ซังฮี้) ในวันที่ 24 กุมภาพันธ์ 2565 โดยกรมเจ้าท่า ได้ดำเนินการซ่อมเสาเหล็กยึดโป๊ะที่ชำรุดขาด 1 ต้น และเชื่อมยึดเสาเหล็กกับคานรัดหัวเสา bracing ที่ชำรุดให้มีความมั่นคงแข็งแรงทั้งหมด เป็นไปตามแผนงานที่กำหนดไว้ ส่งผลให้ประชาชนที่สัญจรทางน้ำได้รับความสะดวก รวดเร็วและปลอดภัย และเป็นไปตามนโยบายรัฐบาลและนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ที่มีนโยบายให้พัฒนาการให้บริการท่าเรือโดยสารสาธารณะในแม่น้ำเจ้าพระยา เพื่อยกระดับมาตรฐานการให้บริการ ให้มีความสะดวก รวดเร็วและปลอดภัย ประชาชนได้รับประโยชน์สูงสุดในการเดินทาง ตลอดจนสามารถเชื่อมโยงกับระบบขนส่งรูปแบบอื่นได้อย่างไร้รอยต่อ ช่วยลดปัญหาการคับคั่งของการจราจรทางบก ลดระยะเวลาในการเดินทาง ประชาชนมีคุณภาพชีวิตที่ดีขึ้น ส่งเสริมการท่องเที่ยวทางน้ำและสร้างภาพลักษณ์การเดินทางของประเทศต่อไป
วันอังคารที่ 25 มกราคม 2565
1 ก.พ. 65 กรมบัญชีกลางพร้อมใช้ ระบบ Digital Pension บูรณาการฐานข้อมูลภาครัฐ บำเหน็จบำนาญยุคใหม่ ใส่ใจวัยเกษียณ
ตั้งแต่ 1 ก.พ.2565 เป็นต้นไป กรมบัญชีกลางจะเริ่มใช้ระบบบำเหน็จบำนาญและสวัสดิการรักษาพยาบาล (Digital Pension) ซึ่งเป็นการบูรณาการฐานข้อมูลภาครัฐของกรมบัญชีกลาง เชื่อมโยงข้อมูลจากระบบจ่ายตรงเงินเดือนและค่าจ้างประจำ (e-Payroll) ฐานข้อมูลบุคลากรภาครัฐ
นางสาวกุลยา ตันติเตมิท อธิบดีกรมบัญชีกลาง เปิดเผยว่า ตั้งแต่วันที่ 1 กุมภาพันธ์ 2565 เป็นต้นไป กรมบัญชีกลางจะเริ่มใช้ระบบบำเหน็จบำนาญและสวัสดิการรักษาพยาบาล (Digital Pension) ซึ่งเป็นการบูรณาการฐานข้อมูลภาครัฐของกรมบัญชีกลาง โดยเชื่อมโยงข้อมูลจากระบบจ่ายตรงเงินเดือนและค่าจ้างประจำ (e-Payroll) ฐานข้อมูลบุคลากรภาครัฐ เพื่ออำนวยความสะดวกให้กับผู้มีสิทธิรับเงินและเจ้าหน้าที่ผู้ปฏิบัติงานตลอดจนลดกระบวนงานอนุมัติสั่งจ่าย การขอหนังสือรับรองสิทธิในบำเหน็จตกทอด เพื่อใช้เป็นหลักทรัพย์ประกันการกู้เงิน นอกจากนี้ได้มีการเชื่อมโยงข้อมูลกับหน่วยงานที่เกี่ยวข้อง อาทิ กระทรวงมหาดไทย กรมสรรพากร กรมบังคับคดี กองทุนบำเหน็จบำนาญข้าราชการ และธนาคารแห่งประเทศไทย
“ขณะนี้กรมบัญชีกลางได้แจ้งให้ส่วนราชการมอบหมายให้ผู้ปฏิบัติงานเบี้ยหวัด บำเหน็จบำนาญ และเงินอื่นในลักษณะเดียวกัน เข้ารับการฝึกอบรมและลงทะเบียนกำหนดสิทธิเข้าใช้งานในระบบเรียบร้อยแล้ว อีกทั้งได้พัฒนา Mobile Application ชื่อว่า “Digital Pension” เพื่อเป็นอีกหนึ่งช่องทางให้ผู้มีสิทธิสามารถยื่นขอรับบำเหน็จบำนาญ ติดตามสถานะการยื่นคำขอ ตรวจสอบหนังสือสั่งจ่าย ประมาณการเบี้ยหวัด/บำเหน็จ/บำนาญ ขอหนังสือรับรองเงินบำนาญ/บำเหน็จรายเดือน ขอหนังสือรับรองสิทธิบำเหน็จตกทอด ยื่นขอรับเงิน ช.ค.บ. ขอย้ายส่วนราชการผู้เบิก ดาวน์โหลดหนังสือรับรองภาษีหัก ณ ที่จ่าย และสามารถตรวจสอบสิทธิสวัสดิการรักษาพยาบาล เป็นต้น สามารถดาวน์โหลดแอปพลิเคชันได้ทาง Play Store หรือ App store พิมพ์ค้นหาคำว่า Digital Pension โดยจะเริ่มเปิดให้ดาวน์โหลดตั้งแต่วันที่ 1 กุมภาพันธ์ 2565 เป็นต้นไป ทั้งนี้ หากมีข้อสงสัยสอบถามเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” อธิบดีกรมบัญชีกลาง กล่าว
วันพุธที่ 16 มีนาคม 2565
รมว.ยุติธรรม ประชุมผู้บริหารกระทรวงฯ ครั้งที่ ๘/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
รมว.ยุติธรรม ประชุมผู้บริหารกระทรวงฯ ครั้งที่ ๘/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
ในวันพุธที่ ๑๖ มีนาคม ๒๕๖๕ เวลา ๑๐.๐๐ น.
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรม ครั้งที่ ๘/๒๕๖๕
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม
นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม
นายวัลลภ นาคบัว รองปลัดกระทรวงยุติธรรม
นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ำตะโก รองปลัดกระทรวงยุติธรรม
พันตำรวจโท ประวุธ วงศ์สีนิล รองปลัดกระทรวงยุติธรรม
พร้อมด้วยผู้บริหารระดับสูงของหน่วยงานในสังกัดกระทรวงยุติธรรม เข้าร่วม
ผ่านระบบการประชุมทางไกล (Video Conference)
ณ ห้องประชุมกระทรวงยุติธรรม ๑๐ - ๐๑ อาคารกระทรวงยุติธรรม
โดยที่ประชุมรับทราบรายงานความคืบหน้าการจัดมหกรรมไกล่เกลี่ยหนี้สินครัวเรือนและยุติธรรมพบประชาชน ครั้งที่ ๒/๒๕๖๕ กำหนดจัดขึ้นในวันศุกร์ที่ ๑๘ มีนาคม ๒๕๖๕ ณ ตลาดเทิดไท ตาลคู่ จ.นครราชสีมา นอกจากนี้ได้รับทราบการเตรียมการจัดงานสถาปนากระทรวงยุติธรรมครบรอบ ๑๓๑ ปี ซึ่งมีกำหนดจัดขึ้นในวันศุกร์ที่ ๒๕ มีนาคม ๒๕๖๕ ณ อาคารกระทรวงยุติธรรม
วันพุธที่ 15 ธันวาคม 2564
วธ.จับมือศูนย์ภูมิภาคว่าด้วยโบราณคดีและวิจิตรศิลป์ส่งเสริมการเรียนรู้  สร้างความร่วมมือในภูมิภาคเอเชียตะวันออกเฉียงใต้ อนุรักษ์มรดกวัฒนธรรม ผ่านเวทีประชุมด้านโบราณคดี ศิลปวัฒนธรรม
วธ.จับมือศูนย์ภูมิภาคว่าด้วยโบราณคดีและวิจิตรศิลป์ส่งเสริมการเรียนรู้  สร้างความร่วมมือในภูมิภาคเอเชียตะวันออกเฉียงใต้ อนุรักษ์มรดกวัฒนธรรม ผ่านเวทีประชุมด้านโบราณคดี ศิลปวัฒนธรรม ครั้งที่ 4
วธ.จับมือศูนย์ภูมิภาคว่าด้วยโบราณคดีและวิจิตรศิลป์ส่งเสริมการเรียนรู้ สร้างความร่วมมือในภูมิภาคเอเชียตะวันออกเฉียงใต้ อนุรักษ์มรดกวัฒนธรรม ผ่านเวทีประชุมด้านโบราณคดี ศิลปวัฒนธรรม ครั้งที่ 4
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรมได้ดำเนินงานตามนโยบายพัฒนาความสัมพันธ์ด้านวัฒนธรรมกับต่างประเทศ และส่งเสริมบทบาททางวัฒนธรรมของไทยในเวทีโลก โดยร่วมกับศูนย์ภูมิภาคว่าด้วยโบราณคดีและวิจิตรศิลป์ (SEAMEO Regional Centre for Archaeology and Fine Arts: SPAFA) จัดการประชุม the 4th SEAMEO SPAFA International Conference on Archaeology and Fine Arts จัดประชุมด้านโบราณคดี ศิลปวัฒนธรรม ครั้งที่ 4 ในวาระครบรอบ 50 ปี ของการก่อตั้งศูนย์ฯ ระหว่างวันที่ 13 - 17 ธันวาคม 2564 ผ่านช่องทางออนไลน์ เพื่อเผยแพร่งานวิจัยด้านโบราณคดีและวิจิตรศิลป์ รวมถึงส่งเสริมการมีส่วนร่วมและความร่วมมือระหว่างนักวิจัยและประชาชนในภูมิภาคเอเชียตะวันออกเฉียงใต้เกี่ยวกับการศึกษาวิจัย และเพื่อประชาสัมพันธ์การดำเนินงานของศูนย์ฯ
รัฐมนตรีว่าการกระทรวงวัฒนธรรม กล่าวอีกว่า การประชุมครั้งนี้มีผู้เชี่ยวชาญและนักวิชาการกว่า 30 คน จากภูมิภาคเอเชียตะวันออกเฉียงใต้และทั่วโลกนำเสนองานวิจัยทางด้านโบราณคดี ศิลปะการแสดง ทัศนศิลป์ และมรดกทางวัฒนธรรมในเอเชียตะวันออกเฉียงใต้ โดยนำเสนองานวิจัยทั้งหมด 34 หัวข้อ ที่มีเนื้อหาเกี่ยวข้องกับด้านโบราณคดี แหล่งมรดกทางวัฒนธรรม และพิพิธภัณฑ์ในเอเชียตะวันออกเฉียงใต้ ครอบคลุมพื้นที่ของประเทศไทย สิงคโปร์ มาเลเซีย ฟิลิปปินส์ กัมพูชา เมียนมา อินโดนีเซีย และเวียดนาม ซึ่งการประชุมครั้งนี้นับเป็นโอกาสอันดีที่จะได้แลกเปลี่ยนข้อมูลงานวิจัยทางด้านโบราณคดีและศิลปวัฒนธรรมภายในภูมิภาคอันจะเป็นประโยชน์แก่ผู้ที่มีส่วนเกี่ยวข้องในทุกภาคส่วน อีกทั้งการนำเสนอผลงานทางวิชาการในเวทีนี้จะนำไปสู่ความร่วมมือในระดับภูมิภาค ช่วยสร้างความรู้ความเข้าใจในวัฒนธรรมที่มีความหลากหลายและแตกต่างภายในภูมิภาคเอเชียตะวันออกเฉียงใต้ รวมทั้งส่งเสริมให้เกิดการเรียนรู้แหล่งมรดกทางวัฒนธรรมที่แตกต่างกัน ทำให้ทุกประเทศและทุกภาคส่วนร่วมกันสงวนรักษาวัฒนธรรมของภูมิภาคเอเชียตะวันออกเฉียงใต้ เป็นการเชื่อมโยงความเข้าใจและองค์ความรู้ในการรักษาไว้ซึ่งคุณค่าของมรดกทางวัฒนธรรมของภูมิภาคแห่งนี้ให้คงอยู่สืบไปสู่ชนรุ่นหลัง
วันอาทิตย์ที่ 22 สิงหาคม 2564
เยียวยาแรงงาน 10 จังหวัดสีแดงเข้ม
วันอังคารที่ 20 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบขยายพื้นที่ตามมาตรการเยียวยาแรงงานและผู้ประกอบการในระบบประกันสังคมครอบคลุมทั้ง ม.33 39 และ 40 เป็น 10 จังหวัด ได้แก่ กทม. นนทบุรี สมุทรปราการ นครปฐม ปทุมธานี สมุทรสาคร สงขลา ยะลา ปัตตานี และนราธิวาส และเพิ่มประเภทกิจการเพื่อให้ความช่วยเหลืออย่างทั่วถึงรวม 9 สาขา ได้แก่ สาขาก่อสร้าง ที่พักแรมและบริการด้านอาหาร ศิลปะ บันเทิงและนันทนาการ กิจกรรมบริการ กิจกรรมขายส่งขายปลีก ซ่อมยานยนต์ ขนส่งและสถานที่เก็บสินค้า กิจกรรมการบริหารและบริการสนับสนุน กิจกรรมวิชาชีพ วิทยาศาสตร์และกิจกรรมทางวิชาการ กิจกรรมข้อมูลข่าวสารและการสื่อสาร สำหรับผู้ที่อยู่นอกระบบสามารถติดต่อขึ้นทะเบียนที่สำนักงานประกันสังคมได้ภายในเดือน ก.ค. นี้
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 17 สิงหาคม 2565
ครม. อนุมัติ 500 ลบ. เป็นแหล่งทุนช่วย “ชาวนากุ้ง” ปลอดดอกเบี้ย รายละไม่เกิน 5 แสนบาท
.....
ที่ประชุม ครม. (16 ส.ค. 65) อนุมัติโครงการเสริมสภาพคล่องเกษตรกรผู้เลี้ยงกุ้งทะเล ปี 2565 ระยะที่ 1 โดยจัดสรรเงินจากกองทุนสงเคราะห์เกษตรกรให้กรมประมงยืมสำหรับใช้ดำเนินการโครงการ วงเงิน 500 ล้านบาท มีกำหนดชำระคืนภายใน 3 ปี (พ.ศ. 2565 - 2567)
.
โดยกรมประมงจะปล่อยกู้ให้แก่เกษตรกรผู้เลี้ยงกุ้งทะเล 1,000 ราย ในพื้นที่เพาะเลี้ยงกุ้งทะเล 33 จังหวัด แบบไม่คิดดอกเบี้ย รายละไม่เกิน 500,000 บาท เพื่อจัดหาปัจจัยการผลิตในการเลี้ยงกุ้งทะเล แบ่งเป็นค่าลูกพันธุ์กุ้ง 85,000 บาท และค่าอาหารกุ้ง 415,000 บาท
.
ทั้งนี้ เกษตรกร (ตามข้อกำหนดและเงื่อนไข) จะได้รับสิทธิกู้รวมทั้งสิ้น 3 รอบการผลิต (แต่ละรอบการผลิตเพาะเลี้ยงกุ้งประมาณ 3 เดือน) ภายในระยะเวลา 2 ปี ซึ่งเกษตรกร “ต้องชำระหนี้ทั้งหมดก่อน” จึงได้รับสิทธิในการขอกู้ในรอบการผลิตถัดไป โดยสามารถสอบถามรายละเอียดเพิ่มเติมได้ที่ กองวิจัยและพัฒนาการเพาะเลี้ยงสัตว์น้ำชายฝั่ง กรมประมง โทร. 0 2561 3997
.
อ่านเพิ่มเติม คลิกhttps://www.thaigov.go.th/news/contents/details/58086
#ไทยคู่ฟ้า#ร่วมต้านโควิด19
-------------------
วันศุกร์ที่ 8 ตุลาคม 2564
รมช.ประภัตร มอบปัจจัยการผลิตด้านปศุสัตว์ "โครงการยกระดับแปลงใหญ่"
รมช.ประภัตร มอบปัจจัยการผลิตด้านปศุสัตว์ "โครงการยกระดับแปลงใหญ่" บริษัท แปลงใหญ่ผู้เลี้ยงโคเนื้ออำเภอกะเปอร์ จำกัด จังหวัดระนอง
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์​ ได้มอบปัจจัยการผลิตโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด​ ซึ่งเป็นโครงการตามนโยบายรัฐบาล ให้กับ "บริษัท แปลงใหญ่ผู้เลี้ยงโคเนื้ออำเภอกะเปอร์​ จำกัด" ประกอบด้วย โคขุน​ 69 ตัว ยาถ่ายพยาธิ​ ยาบำรุงโคขุน​ แร่ธาตุ บ่อแก๊สชีวภาพ ฟาง และอาหารโคขุน รวมมูลค่า 2,995,000 บาท โดยมีนายสมเกียรติ ศรีษะเนตร ผู้ว่าราชการจังหวัดระนอง นายวิวัฒน์​ ไชยชะอุ่ม​ ผู้อำนวยการกองส่งเสริมและพัฒนาการปศุสัตว์ ได้รับมอบหมายจากสัตวแพทย์สรวิศ ธานีโต​ อธิบดีกรมปศุสัตว์ เป็นผู้แทนกรม และนายอนุรักษ์​ ถาบุตร​ ปศุสัตว์จังหวัดระนอง​ พร้อมหัวหน้าส่วนราชการในพื้นที่ ร่วมเป็นสักขีพยาน ทั้งนี้ บริษัท แปลงใหญ่ผู้เลี้ยงโค กะเปอร์ จำกัด ตั้งอยู่ที่ หมู่ 2 ตำบลเชี่ยวเหลียง อำเภอกะเปอร์ จังหวัดระนอง มีสมาชิกจำนวน 31 ราย พื้นที่ 450 ไร่
"ผมขอชื่นชมและให้กำลังใจพี่น้องชาวระนองในการต่อยอดและพัฒนากลุ่มแปลงใหญ่โคเนื้อกะเปอร์​ ตามนโยบายของกระทรวงเกษตรและสหกรณ์ โดยหวังว่าปัจจัยการผลิตที่มอบไปในครั้งนี้ จะสามารถช่วยให้พี่น้องชาวระนอง ผู้เลี้ยงโคเนื้ออำเภอกะเปอร์ นำไปพัฒนาต่อยอดให้ประสบผลสำเร็จยิ่งขึ้นไป" รมช.ประภัตร กล่าว